《计偕中途寄家大人》
宋代·戴机

戚戚复戚戚，辞亲远行游。江湖浩无际，山峦郁相稠。

浮云奋南征，所历非故丘。离禽鲜好音，羁旅多远忧。

古人一日养，不以三牲酬。胡为功名意，盼断倚门眸。

作者简介：戴机（1135～1201），字伯度，号艺堂，鄞（今浙江宁波）人。光宗绍熙元年（1190以特恩补官。历金华主簿，提点江淮湖北铁冶铸钱司检蹈官。宁宗嘉泰元年卒，年六十七。有《艺斋集》十卷，已佚。事见《攻愧集》卷一○六《戴伯度墓志铭》。